
Република Србија
МИНИСТАРСТВО ФИНАНСИЈА 

	             Број: 002611951 2026 10520
                        004 011 012 001

	22. јун 2026. године

	Кнеза Милоша 20

Б е о г р а д



	
	

	


На основу члана 41в Пословника Владе („Службени гласник РС”, бр. , 69/08, 88/09, 33/10, 69/10, 20/11, 37/11, 30/13, 76/14, 8/19 – др. уредба и 106/25), Министарство финансија објављује 
ИЗВЕШТАЈ

О СПРОВЕДЕНОЈ ЈАВНОЈ РАСПРАВИ О МЕХАНИЗМИМА РЕШАВАЊА ПОРЕСКИХ СПОРОВА У ЕВРОПСКОЈ УНИЈИ
	Назив нацрта/предлога акта:
	НАЦРТ ЗАКОНА О МЕХАНИЗМИМА РЕШАВАЊА ПОРЕСКИХ СПОРОВА У ЕВРОПСКОЈ УНИЈИ

	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе, Нацртом текста закона, на сајту Министарства финансија: 

https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Представљање презентације и текста Нацрта закона заинтересованој јавности одржана је дана 15. јуна 2026. године, са почетком у 14 часова, у просторијама Привредне коморе Србије.  

	Да ли је у потпуности спроведен програм јавне расправе (ако није, навести разлоге): 
	Програм је спроведен у потпуности у складу са Закључком Владе 05 Број: 011-5190/2026 од 28. маја 2026. године и Програмом јавне расправе.  

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису):
	Учесници у јавној расправи су релевантни државни органи, представници привредних субјеката, стручна јавност, као и друге заинтересоване стране. 

	Које су друге заинтересоване стране учествовале у јавној расправи (уколико је могуће идентификовати их):
	Није било других заинтересованих страна које су учествовале у јавној расправи.

	Да ли је спровођење јавне расправе изазвало додатне буџетске трошкове (ако јесте, навести разлоге):
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама 
	На Порталу „еКонсултације”, путем електронске поште, као и писаним путем, током одржавања јавне расправе, примедбе, предлоге и сугестије доставили су: Управни суд Републике Србије и Привредна комора Србије  

Укупно je достављенo 21. коментар, који су размотрени у оквиру јавне расправе, поводом којих су дата одговарајућа појашњења и образложења.

	Aнализа примљених коментара  
	У Табели 1. приказани су достављени коментари, као и анализа примљених коментара са одговорима.


На предлог Министарства финансија, Закључком Владе 05 Број: 011-5190/2026 од 28. маја 2026. године, одређено је спровођење јавне расправе о Нацрту закона о механизмима решавања пореских спорова у Европској унији (у даљем тексту: Нацрт закона) и Програм јавне расправе, која је спроведена у периоду од 1. јуна до 21. јуна 2026. године.

Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „Јавна расправа – Нацрт закона о механизмима решавања пореских спорова у Европској унији“. Јавна расправа реализована је у потпуности у складу са усвојеним Програмом јавне расправе. 

Текст Нацрта закона представљен је и на расправи коју је Министарство финансија одржало 15. јуна 2026. године путем презентације и расправе. Учесници на јавној расправи били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења јавне расправе
	Р.бр.
	Подносилац примедбе/ сугестије/ коментара
	Члан на који се примедба/ сугестија/коментар односи
	Примедба/сугестија/коментар
	Одговор на примедбу/сугестију/

коментар

	1.
	Привредна комора Србије
	Члан 1. Нацрта закона
	Подносилац предлаже да се у члану 1. или у образложењу закона додатно појасни шта се у пракси сматра спором који произилази из тумачења и примене уговора о избегавању двоструког опорезивања и да је потребно навести практичне примере. Подносилац истиче да је ово појашњење важно јер многи порески обвезници  неће знати да ли се њихов случај може решавати по овом закону или искључиво у домаћем пореском поступку.
	Имајући у виду да се овим законом  у српски правни систем транспонују одредбе Директиве Савета број 2017/1852 о механизмима решавања пореских спорова у Европској унији (Council Directive (EU) 2017/1852 of 10 October 2017 on tax dispute resolution mechanisms in the European Union) није целисходно мењати члан 1. овог закона. Такође, имајући у виду да предмет спора произлази из тумачења и примене уговора о избегавању двоструког опорезивања, ову примедбу  Министарство финансија ће имати у виду приликом даљег усаглашавања прописа Републике Србије са прописима Европске уније.


	2.
	Привредна комора Србије
	Члан 3. Нацрта закона
	Подносилац предлаже да се дефиниција ,,заинтересованог пореског обвезника” додатно појасни тако да буде јасно да поступак могу користити и физичка лица, предузетници, мала правна лица, као и правна лица која су део групе ако предмет спора утиче на њихово опорезивање. Такође, подносилац указује на то да би уз дефиницију двоструког опорезивања требало објавити практично објашњење да спор не мора увек значити само двоструко плаћен порез, већ може значити и повећање пореске обавезе, поништај или умањење губитака који би се могли користити за умањење пореке основице. Подносилац посебно предлаже да Министарство финансија објави подзаконски документ са примерима за све кључне термине.
	Имајући у виду да се овим законом  у српски правни систем транспонују одредбе Директиве Савета број 2017/1852 о механизмима решавања пореских спорова у Европској унији (Council Directive (EU) 2017/1852 of 10 October 2017 on tax dispute resolution mechanisms in the European Union) није целисходно мењати члан 3. овог закона.
У погледу доношења подзаконског акта, Министарство финансија ће имати у виду приликом даљег усаглашавања прописа Републике Србије са прописима Европске уније.


	3.
	Управни суд Републике Србије
	Члан 4. 

Нацрта

закона
	Неопходно је размотрити наведену одредбу са аспекта усклађености примене других закона, јер се на процесне законе који регулишу управно поступање у пореском поступку везује примена процесног закона који регулише судски поступак у управном спору.
	Имајући у виду супсидијарну примену закона који уређује општи управни поступак и закона који уређује инспекцијски надзор у пореском поступку (члан 3. ЗПППА), мишљења смо да није потребно додатно прецизирати одредбу члана 4. Нацрта закона.

 

	4.
	Привредна комора Србије
	Члан 4. Нацрта закона
	Подносилац указује на потребу додатног појашњења односа овог закона са Законом о пореском поступку и пореској администрацији, управним спором и редовним правним средствима, кроз посебан члан или званично упутство. 
Подносилац истиче да погрешна одлука пореског обвезника у вези са домаћим правним средствима може довести до губитка права или одлагања поступка.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

У погледу доношења упутства Министарство финансија ће дату сугестију имати у виду приликом даљег усаглашавања прописа Републике Србије са прописима Европске уније.


	5.
	Привредна комора Србије.
	Члан 5. Нацрта закона  
	Подносилац указује на сложеност и обим садржине приговора и сматра да припрема таквог приговора за мала правна лица, предузетнике и физичка лица може бити изузетно тешка без стручне помоћи. Подносилац предлаже да се изричито пропише да се приговор не може одбацити због формалне непотпуности ако је предмет спора јасан, ако је порески обвезник поступао савесно и ако је у остављеном року доставио тражене допуне.

	Имајући у виду да се овим законом  у српски правни систем транспонују одредбе Директиве Савета број 2017/1852 о механизмима решавања пореских спорова у Европској унији (Council Directive (EU) 2017/1852 of 10 October 2017 on tax dispute resolution mechanisms in the European Union) није целисходно мењати члан 5. овог закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	6.
	Привредна комора Србије.
	Члан 5. став 6. тачка 6) и ставови који се односе на додатне информације Нацрта закона  
	Подносилац предлаже да се овлашћење надлежних органа да могу да траже све друге информације које се сматрају неопходним за испитивање основаности приговора прецизира, како захтеви за додатне информације не би били прекомерни, неодређени или несразмерни.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	7.
	Привредна комора Србије.
	Члан 6. Нацрта закона  
	Подносилац предлаже да се уреди обавеза периодичног обавештавања пореског обвезника о статусу предмета и да то обавештавање буде најмање једном у шест месеци. Подносилац истиче да порески обвезник мора имати основну информацију о статусу поступка.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	8.
	Привредна комора Србије.
	Члан 7. Нацрта закона  
	Подносилац предлаже да се додатно пропише да обавештење о одбацивању приговора мора бити детаљно образложено и да мора садржати упутство о правном средству, року и органу пред којим се правно средство може користити. Подносилац такође предлаже да се, пре одбацивања приговора због непотпуности, пореском обвезнику омогући допуна документације у разумном року.
	Имајући у виду да се овим законом  у српски правни систем транспонују одредбе Директиве Савета број 2017/1852 о механизмима решавања пореских спорова у Европској унији (Council Directive (EU) 2017/1852 of 10 October 2017 on tax dispute resolution mechanisms in the European Union) није целисходно мењати члан 7. овог закона. Мишљења смо да  наведено обавештење садржи разлоге за одбацивање приговора, као и одговарајуће правно средство против одлуке надлежних органа.



	9.
	Привредна комора Србије.
	Члан 8-13. Нацрта закона  
	Подносилац сматра да је неопходно обезбедити стварну независност, стручност и транспарентност саветодавне комисије, независних особа од угледа, и комисије за алтернативно решавање спорова, јер само формално постојање независних лица није довољно.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	10.
	Управни суд Републике Србије
	Члан 9. 

Нацрта

закона
	Именовање независне особе од угледа и њеног заменика у поступку формирања Саветодавне комисије ставља у надлежност председника Управног суда.
Предлажемо да се овај механизам регулише у складу са институтом управног спора, тако да се уместо креирања квази овлашћења, дефинише улога Управног суда кроз институт нарочито хитног и специфичног управног спора, чиме предмет добија ознаку судског предмета, додељује се случајном судији, а поступак је јаван и транспарентан.
	Примедба је усвојена и иста је уграђена у текст Нацрта закона.

	11.
	Привредна комора Србије.
	Члан 9. Нацрта закона  
	Подносилац предлаже да се поступак пред председником Управног суда додатно разради. Подносилац истиче да је важно да заштитна одредба не остане само формална, већ да буде стварно употребљива.
	Примедба је делимично усвојена у смислу да се наведени поступак неће водити пред председником суда, већ на редовном суду и иста је уграђена у текст Нацрта закона.
У погледу осталих сугестија Министарство финансија ће их имати у виду приликом даљег усаглашавања прописа Републике Србије са прописима Европске уније.


	12.
	Привредна комора Србије.
	Члан 13. Нацрта закона  
	Подносилац предлаже да се стандардна правила поступања саветодавне комисије или комисије за алтернативно решавање спорова објаве на српском језику пре почетка примене закона, као и да се објави једноставно објашњење права пореског обвезника у том поступку.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	13.
	Привредна комора Србије.
	Члан 14. Нацрта закона  
	Подносилац предлаже да се додатно заштите мала правна лица и физичка лица у ситуацијама када би трошкови поступка били пребачени на њих.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	14.
	Привредна комора Србије.
	Члан 15. Нацрта закона  
	Подносилац предлаже да се обавеза тајности прецизира тако да не буде несразмерно широка и нејасна. Додатно, подносилац предлаже да порески обвезик има право да, уз сагласност надлежних органа, достави изјашњење и доказе комисији, али да се у пракси то право не ограничава без јасног разлога.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	15.
	Привредна комора Србије.
	Члан 17. Нацрта закона  
	Подносилац предлаже да се пореском обвезнику уз обавештење о одлуци обавезно достави: јасан сажетак одлуке, приказ финансијских последица, износ пореза, камате повраћаја или умањења обавезе, објашњење шта значи одрицање од правних средстава, јасно назначен рок од 60 дана, упутство у којој форми и ком органу се доставља сагласност и последице ако обвезник не прихвати одлуку. Подносилац истиче да порески обвезник не може донети информисану одлуку о одрицању од правних средстава ако не разуме конкретне последице одлуке.
	Имајући у виду да се овим законом  у српски правни систем транспонују одредбе Директиве Савета број 2017/1852 о механизмима решавања пореских спорова у Европској унији (Council Directive (EU) 2017/1852 of 10 October 2017 on tax dispute resolution mechanisms in the European Union) није целисходно мењати члан 17. овог закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	16.
	Привредна комора Србије.
	Члан 18. Нацрта закона  
	Подносилац предлаже да се одредба овог члана додатно појасни, као и да се појам ,,груба непажња” дефинише рестриктивно, како се обвезницима не би неоправдано ускраћивао приступ механизму решавања спора.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	17.
	Привредна комора Србије.
	Члан 19. Нацрта закона  
	Подносилац подржава овај члан али предлаже да се додатно ојача (да се објави поједностављени образац за физичка и мала правна лица, да се омогући електронско подношење, да се пореском обвезнику изда потврда да је поднесак прослеђен другим релевантним државама чланицама...).Подносилац истиче да је важно ојачати ову одредбу јер мали порески обвезник нема контролу над комуникацијом између надлежних органа држава чланица.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	18.
	Привредна комора Србије.
	Члан 20. Нацрта закона  
	Подносилац указује на то да је потребно посебно заштитити пословне тајне, идентитет обвезника и комерцијално осетљиве податке.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	19.
	Привредна комора Србије.
	Члан 22. Нацрта закона  
	Подносилац предлаже да се јасно разликује намерно откривање поверљивих информација од немарне или техничке грешке, као и да се прекршајна одредба допуни тако да се казна изриче сразмерно тежини повреде, штетним последицама, степену кривице и томе да ли је лице самостално преузело мере да спречи или отклони последице. Такође, подносилац предлаже да се поступање пореског обвезника не кажњава када су информације коришћене искључиво ради заштите права у другом дозвољеном поступку.
	У погледу прекршајних санкција мишљења смо да су прекршајне одредбе у складу са потребом заштите тајности података и међународним стандардима у тој области и да кореспондирају материјалним одредбама члана 15. ст.  6. и 7. Нацрта закона. 

	20.
	Привредна комора Србије.
	Члан 23. Нацрта закона  
	Подносилац сматра да је рок од годину дана предугачак и предлаже да се рок скрати на шест месеци, као и да се пропише обавеза да сви обрасци, упутства и практични водичи буду објављени најкасније шест месеци пре почетка примене закона.
	Имајући у виду обимност предложених измена пореских закона, мишљења смо да је рок од годину дана целисходан.
У погледу прописивања образаца, упутстава и приктичних водича, Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	21.
	Привредна комора Србије.
	Чл. 24. и 25. Нацрта закона  
	Подносилац предлаже да се привреди пре почетка примене закона обезбеди јасно прелазно упутство, посебно за ситуације у којима спор настаје у периоду непосредно пре или након приступања ЕУ, а порески периоди, трансакције или акти пореских органа се временски преклапају.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.



Јавна расправа о Нацрту закона спроведена је транспарентно, уз учешће свих заинтересованих страна.
PAGE  
5

